Nertera granadensis

Ti Nertera granadensis, ammo pay iti Ingles a kas coral bead plant, pin-cushion plant, coral moss, wenno English baby tears, ket ti dumalapdap a mula nga agbunga kadagiti maris-narangha a berry iti henero ti Nertera.  Ti Nertera granadensis ket addaan iti naisangayan a  transkontinental a pannakaiwarwaras a mangpalikmut iti Taaw a Psipiko, a mabirukan manipud iti akin-abagatan a Chile ken akinlaud nga Arhentina iti amianan aginggana iti Guatemala, ken iti Hawaii, Baro a Selanda, akindaya nga Australia, Indonesia, Malaysia, Papua Baro a Guinea, ti Filipinas ken Taiwan. Kadagiti rehion ti tropiko ti akinlaud a Pasipiko,  mabirukan laeng ti Nertera granadensis kadagiti nangato nga altitud. Mabirukan pay daytoy iti Is-isla Juan Fernández. Maimulmula daytoy a kas ornamental a mula kadagiti hardin, ken ti nagan a naited para iti mula iti Mapudungun ken ti Chileno nga Espaniol ket rucachucao. Ti nagan a granadensis ket naala manipud iti Baro a Granada, ti duog a nagan ti Colombia.

Dagiti nagibasaran

Dagiti akinruar a silpo 
Chilebosque: Nertera granadensis 

Rubioideae
Flora ti Hawaii